જામનગરની સાત રસ્તા ઝુપડપટ્ટીમાં રહેતા યુવાને દારૂ પીવા માટે પત્ની પાસે પૈસા માંગ્યા હતા દરમ્યાન પૈસા ન હોય આથી યુવાને ગળેફાંસો ખાઇને આપઘાત કરી લીધો હતો. જામનગરના સાત રસ્તા તળાવ કાંઠે ઝુપડપટ્ટીમાં રહેતા રાહુલ ગંભીરભાઇ પરમાર (ઉ.વ.20) નામના દેવીપુજક યુવાને પોતાની પત્ની પાસે દારૂ પીવા માટે પૈસા માંગતા તેની પાસે પૈસા ન હોય દસામાના મંદિરેથી પૈસા લઇ આવવાનું કહેતા દરમ્યાનમાં રાહુલે ઝાડમાં સાડીના કટકાથી ગળે ફાંસો ખાઇ આપઘાત કરી લીધો હતો. આ બનાવની જાણ સાત રસ્તા ઝુપડપટ્ટી ખાતે રહેતી કાંતાબેન ગંભીરભાઇ દ્વારા સીટી-એ માં કરવામાં આવતા દિ.પ્લોટ ચોકી દ્વારા તપાસ હાથ ધરવામાં આવી હતી.